Rinalds Grants

Rinalds Grants (sündinud 10. juulil 1974 Salduses) on Läti luterlik vaimulik. Alates 2025. aastast on ta Riia peapiiskop ja Läti Evangeelse Luterliku Kiriku (LELK) peapiiskop. Ta alustas oma karjääri kriminaaluurijana, enne kui õppis teoloogiakoolis ja püüdis saada vaimulkuks. Pärast teenistust Riia Vana Gertrudi kiriku pastorina sai temast 2022. aastal piiskopkonna abipiiskop ning seejärel valiti ja ordineeriti ta peapiiskopiks 2025. aastal.

Ta sündis aastal 1974 Salduses. Aastal 1992 alustas ta õigusteaduse õpinguid Läti Politseiakadeemias ja töötas Salduse politseiosakonnas uurijana. Aastal 1992 ta ristiti ja konfirmeeriti Salduse Püha Johannese koguduses. Pärast politseiakadeemia lõpetamist töötas ta aastatel 1998–2001 Läti Riiklikus Interpoli büroos vaneminspektorina. Samuti õppis ta aastatel 1997–2000 LELK Luteri akadeemias teoloogiat, aastatel 2001–2005 Läti Ülikoolis teoloogiat. Ta ordineeriti 30. aprillil 2001 pastoriks.

Ta oli aastast 2000 Riia Vana Gertrudi kiriku pastor. Aastal 2017 sai tast LELK Luteri akadeemia prorektor, aastal 2019 LELK Riia praostkonna praost. 16. juulil 2022 ordineeriti ta Riia piiskopkonna abipiiskopiks.

7. juunil 2025 valiti Rinalds Grants Läti Evangeelse Luterliku Kiriku peapiiskopiks. Ta seati ametisse 30. augustil 2025 Riia toomkirikus.

Pressiintervjuudes ütles Grants, et ta ei kavatse muuta LELK poliitikat naiste ordineerimise osas, mis tema eelkäija ajal tagasi lükati, ega ka LGBT vaimulike ordineerimise ja samasooliste abielu osas, mille LELK keelab.Uue luterliku peapiiskopi juhtimisel ei ole oodata, et kirik muudaks naiste ordinatsiooni ja homoseksuaalsete paaride abielu küsimusi (läti keeles)

 Viited 

 Isiklikku 
Ta on abielus ning kolme poja ja ühe tütre isa.

Kategooria:Läti luteriusu vaimulikud
Kategooria:Luteriusu piiskopid
Kategooria:Läti Evangeelne Luterlik Kirik
Kategooria:Politseinikud
Kategooria:Läti Ülikooli vilistlased
Kategooria:Sündinud 1974

Kategooria:Läti Evangeelne Luterlik Kirik